માનવમિત્ર, શ્રીનગર : વાર્ષિક અમરનાથ યાત્રામાં સામેલ થઇ રહેલા શ્રદ્ધાળુઓને ટાર્ગેટ બનાવવા માટેના ત્રાસવાદીઓના ખતરનાક કાવતરાને નિષ્ફળ કરી દેવાતા મોટી ઘાત ટળી ગઇ છે. આઇટીબીપીના સાવધાન રહેલા જવાનોએ ગુપ્ત રીતે છુપાવી દેવામાં આવેલા એક મોર્ટાર શેલને શોધી કાઢવામાં સફળતા મેળવી છે. આ મોર્ટાર શેલને યાત્રા માર્ગની બાજુથી પસાર થતી નદીના કિનારે પથ્થરો વચ્ચે છુપાવવામાં આવ્યા બાદ તેને શોધી કાઢવામાં સફળતા મળી છે. આઇટીબીપીના જવાનોએ માહિતી આપ્યા બાદ સેનાની ખાસ ટીમ પહોંચી ગઇ હતી અને આને નિષ્ક્રિય કરી દેવામાં સફળતા મળી હતી.